Κωνσταντίνα

= = = = = =

Ανεβάζω το υλικό από το σχέδιο διδασκαλίας - φύλλα εργασίας που έχω κάνει ώστε να το συζητήσουμε σήμερα. Σας ευχαριστώ όλους για πολλά.

Θα ξεκινούσα με τον Καβάφη, προσπαθώντας να καθησυχάσω τις ατελείς πλευρές της προσπάθειάς μου, που ελπίζω να με περιμένουν δημιουργικά πιο κάτω, και να εστιάσω σε όσα κατάφερα.

" τόσο που έκανες λίγο δεν είναι" ...

Επειδή το δικό μου σχέδιο εργασίας θα πάρει μάλλον τη μορφή απολογισμού συνοψίζω:

Έφτιαξα τελικά ένα ppt, δομημένο από εμένα, σύμφωνα με άξονες που είχαμε δουλέψει στην τάξη και ζήτησα από τους μαθητές με φύλλα εργασίας και /η προφορική καθοδήγηση να φτιάξουν επιμέρους διαφάνειες. Ο σκοπός ήταν, εξαρχής, να ολοκληρωθεί κατά το δυνατόν, και αν όχι, πιθανή εκδοχή λόγω της συγκυρίας (που τελειώνει η χρονιά, δηλαδή) να λειτουργήσει ελκυστικά στα παιδιά για επέκταση - εξέλιξη - ολοκλήρωση του ppt μέσω του wiki. Είδα ότι αυτό έπαιρνε αναγκαστικά τη μορφή σχεδόν μικρής "ταινίας" σε ppt.

[Εξ αρχής δηλώνω ότι αν ο στόχος φαίνεται φιλόδοξος και υπερβολικός για τη συγκυρία οφειλόταν ακριβώς στην πίεση αυτή του χρόνου, στο γεγονός ότι η καθημερινή μου προσπάθεια να ολοκληρώσω τη διδακτέα ύλη στο σχολείο δεν μου άφηνε χρόνο να ασχολούμαι παράλληλα με κάποιο συγκεκριμένο θέμα αποστασιοποιημένα, και έτσι αποφάσισα όλη μου η διδασκαλία να επικεντρωθεί στην καλλιέργεια ενός τρόπου δουλειάς και μιας επικοινωνίας που θα διευκόλυνε το λίγο χρόνο που θα μπορούσαμε να αφιερώσουμε στο εργαστήριο της πληροφορικής. ]

[Καταθέτω επίσης την πίεση και το άγχος που ένοιωσα από το γεγονός ότι κάλεσα τα παιδιά στο εργαστήριο τις τρεις τελευταίες (ακριβώς) μέρες του σχολείου, μέσα στο γνωστό κλίμα "τέλους εργασιών" που επικρατεί και ενώ οι απαιτήσεις για μας από άποψη καθορισμού ύλης, συνεννοήσεων, διοικητικής δουλειάς και έντασης περισσεύει.]

Παρόλο που πολλά πράγματα δεν ήταν με τον καλύτερο τρόπο δομημένα νομίζω ότι σε ένα μεγάλο βαθμό η τάξη είδε τη διαδικασία μιας τέτοιας δημιουργίας και ανταποκρίθηκε κατά τον καλύτερο τρόπο.

Θα συνεχίσω να δίνω φύλλα εργασίας - ερεθίσματα στα παιδιά και ελπίζω να ανταποκριθούν και να ολοκληρώσουμε αυτή την παρουσίαση, μέσω του wiki.

ακολουθεί το σενάριο διδασκαλίας - (στόχοι)| και οι φάσεις εφαρμογής του:

21 παιδιά τμήματος της Α τάξης:

Σύνοψη ενεργιών στο χρόνο:- Να βγάλουν φωτογραφίες από τον περίπατο στο Θησείο ανά δύο ή τρεις .(30/4/10) -1 ώρα προβολή μέρους ταινίας " ψυχή βαθιά" του Π. Βούλγαρη 5/5/10 -στο εργαστήριο, 4 /5 ώρες για το σύνολο ( σχεδόν) της τάξης και για μερικούς +2 / ,

ΕΝΈΡΓΕΙΕΣ:

-Στην προβολή της ταινίας (7η ώρα, 4 παιδιά ) έγινε αντιπαραβολή - παραλληλισμός στο τέλος εικόνων -σκηνών της ταινίας με σημεία του κειμ 81.4.5.

-Την πρώτη ώρα στο εργαστήριο έδωσα: α)σε μία ομάδα (τριών παιδιών) αναζήτηση πληροφοριών για τον εμφύλιο πόλεμο στην Κέρκυρα ελεύθερα από το Google ζητώντας να ξεχωρίσουν από τα πρώτα δέκα ευρήματα της αναζήτησης τη σελίδα που τους φάνηκε η πιο επιστημονική, η πιο ψυχαγωγική και η πιο πλούσια από άποψη τεχνολογίας. Ο καθένας έψαχνε σύμφωνα με το ρόλο του: "Είσαι ένας μαθητής που ψάχνει πληροφορίες για τον εμφύλιο πόλεμο στην Κέρκυρα και αναζητάς τη σελίδα με το πιο .......................περιεχόμενο..

β)Το ίδιο και σε άλλη ομάδα με προφορική καθοδήγηση να βρούν και να κατεβάσουν εικόνες από το διαδίκτυο σε φάκελο με το θέμα εμφύλιος πόλεμος.

γ)Το ίδιο και σε άλλη ομάδα με θέμα τον ελληνικό εμφύλιο

Προσπάθεια καθοδήγησης με βάση το (σε φωτοτυπία) και όσα παρατήρησα σε εικόνες που είχαν φέρει στην τάξη δ) Επίσης έδωσα σε χειρόγραφο το φύλλο εργασίας που αντιγράφω για εδώ.

ε ) Επίσης έδωσα την ιστοσελίδα - μπλογκ [|δύο διαφορετικές ματιές για τον εμφύλιο]να συνοψίσουν αρχικά σε word τις δύο οπτικές των κειμένων και δευτερευόντως αφού διαβάσουν τα σχόλια των αναγνωστών να αναπτύξουν την άποψη: " μία κοινωνία για να αρχίσει να συνέρχεται από έναν εμφύλιο χρειάζεται τρεις γενιές" . (στο σπίτι )

στ) Τέλος επανέφερα την αναφορά στο wiki και έδειξα πάλι πως να μπουν - και έκαναν τη διαδικασία του join όσοι - δεν έχουν γίνει μέλη. Πρώτη αναφορά στο βιβλίο "Η εκδρομή των κοριτσιών που χάθηκαν " της Αννας Ζέγκερς - δυνατότητα σχολιασμού ή δραματοποίησης σε συνδυασμό με τις φωτογραφίες του περίπατου της τάξης και άλλων σχολικών φωτογραφιών.

τη δεύτερη ώρα (δίωρο) αφενός στην τάξη (ενημέρωση για το σχέδιο δημιουργίας μιας παρουσίασης πάνω σε ένα δικό μου άξονα ) και μετά στο εργαστήριο.

Σε κάθε υπολογιστή υπάρχει φάκελλος με τίτλο Κερκυραϊκά και φάκελλος Εικόνες με δικές μου επιλογές και ενταγμένες επιλογές και των παιδιών από την προηγούμενη ώρα.

Στόχος επιλογή εικόνων κριτήρια - αποφυγή απλής αντιγραφής στο κείμενο - επιλογές

α) 2 ομάδες πήραν φύλλο εργασίας να εισάγουν εικόνες στο κείμενο ώστε να φανεί η συσσώρευση των φόνων και το αποκορύφωμα της φρίκης στο κείμ.81 4.5. και να συγκρίνουν το αποτέλεσμα. Και ότι αυτό μας προετοίμαζε να εντάξουμε αυτόν τον τρόπο χρήσης της εικόνας σε ppt, αλλά δεν το ζήτησα ως εργασία στο σπίτι γιατί δεν νομίζω ότι θα ήταν εφικτό. Είπα θα το κάνουμε εκεί την Τρίτη. β) Σε δυσφορία κάποιων (αγοριών ειδικά) να μπουν στη διαδικασία τους ζήτησα να αποδώσουν την ατμόσφαιρα "πάσα ιδέα κατέστη θανάτου" επιλέγοντας ένα τραγούδι - μουσική από το διαδίκτυο προτείνοντας ως ερέθισμα τους Joy Division ή " πατήρ παίδα απέκτεινε "το Τhe End των Doors όχι για να χρησιμοποιήσουν τα συγκεκριμένα. Αυτό έχει δυνατότητες ειδικά με τα συγκεκριμένα παιδιά αλλά σε άλλες συνθηκες και επίσης δεν μπορούσαμε να τα κατεβάσουμε, να τα αποθηκεύσουμε.

γ) επίσης ομάδα με θέμα τον Ισπανικό εμφύλιο, ομάδα και με παιδιά που είχαν φέρει εργασίες στην τάξη σχετικά.

δ) το θέμα Ειρήνη - πόλεμος να επιλέξουν από το κείμενο της παθολογίας τις σχετικές αναφορές και να φανεί η αντίθεσή τους, σε τρεις διαφάνειες . κείμενο και επιλογή εικόνας είτε από το φάκελο είτε από το google. ε) συνέχισαν την προσπάθεια με την ποιήτρια Β.Θεοδώρου. στ) συνέχεια εργασίας με κείμενο Μαργαρίτη από το blog "η καλύβα ψηλά στο βουνό" ( δύο οπτικές για τον εμφύλιο) (στο φάκελο σε word πια και όχι ως ιστοσελίδα) με θέμα να εντοπίσουν τον ορισμό του εμφύλιου και αίτια εμφυλίων. Σύγκριση με Θουκυδίδη.

Την Τρίτη σύντομη αναδιήγηση της ιστορίας από το βιβλίο της Ζέγκερς και της δυνατότητας να συνδυαστούν με σχόλια δικά τους ή φωτογραφίες. επίκεντρο στην ιστορία αυτή το κείμενο: Αναφορά στο Γερμανικό "εμφύλιο¨πριν την άνοδο του Χίτλερ και σε εικόνες που εικονογραφούν το βιβλίο και (το αλλάζουν τις λέξεις του Θ) από το ¨θρίαμβο της θέλησης " την ταινία - προπογάνδα της Λ.Ρίφενσταλ.

στη συνέχεια ομάδες προσπάθησαν να βάλουν δικές τους εικόνες σε συγκεκριμένες διαφάνειες στο ppt. και όλα τα θέματα που είχαν δουλευτεί να καταλήξουν με συνδυασμό κειμένου εικόνας. Δουλεύτηκαν οι διαφάνειες α) Μια μητρόπολη η Κόρινθος, Μια μητριά η Κέρκυρα με αναζήτηση στο διαδίκτυο, διαπραγμάτευση μεταξύ μας, αναφορά στο κείμενο του βιβλίου - επεξεργασία στην τάξη για τους κοινωνικοοικονομικούς λόγους εμφύλιου στην Κέρκυρα και την ιστορία της Κέρκυρας. β)Επέκταση στο άλλοι εμφύλιοι, ο Ισπανικός, συνέχεια της εργασίας με σκοπό δημιουργίας 3/6 διαφανειών. γ) Στο κείμενο του 81.4.5. (από το αρχαίο) να εικονοποιηθούν κάποιες διαφάνειες, Έλειπαν αυτοί που είχαν δουλέψει στο excell την προηγούμενη μέρα και δούλεψε μαθήτρια μόνη της περισσότερο αναζητώντας και εφαρμόζοντας εικόνες, δ) Και μία μαθήτρια (έδωσα κασσετοφωνάκι) να δημιουργήσει δικό της κείμενο τα αίτια του πολέμου σύμφωνα με τον Ιστορικό Μαργαρίτη και να το διαβάσει αργά ("Καβαφικά" ) για να το βάλω σαν αρχείο ήχου στη διαφάνεια με τη λέξη "την αιτία" στο κείμ. του Θ. ε) ειρήνη - πόλεμος μία διαφάνεια

μαθητές την επομένη έφεραν μια μορφή του μαγνητοφωνημένου κειμένου και μια πρόταση χειρόγραφη για τον Ισπανικό εμφύλιο.

Εδώ αναρτώ και μια μορφή της παρουσίασης όσο και όπως έχει συμπληρωθεί από τρεις διαφορετικές ομάδες μαθητών. Δεν υπάρχει επεξεργασία από την ολομέλεια και σ΄αυτό μπορούμε να σκεφτούμε πολλούς τρόπους επέκτασης της ιδέας. Σκηνοθετική ομάδα κ.λ.π.

λείπουν οι εικόνες επιλογής μου και μαθητών, οι φωτογραφίες της εκδρομής, και το κείμενο για την ποιήτρια που δεν κατέληξε σε διαφάνεια. Αυτά ως μια αφήγηση των ενεργειών μου για το σενάριο, το κομμάτι του που κατάφερε να χωρέσει στο σχολικό χώρο και χρόνο. Και πάλι ευχαριστώ όλους σας επιμορφωτές και επιμορφούμενους.

Υ. Γ: .εάν η εργασία συνεχιστεί θα είναι ίσως μέσω του wiki dhmokratia.wikispaces.com

. Θα δουλέψω τώρα το σενάριό μου πιο ήρεμα και επικεντρωμένα, αναλόγως βέβαια και πότε θα τα ζητήσουν

Παραθέτω το αρχικό ppt και κάποια φύλλα εργασίας που έδωσα στους μαθητές